દેશની રાજધાની દિલ્હી કરતાં અમદાવાદ શહેરના હવામાં ચિંતાનજક હદે પ્રદુષણનું પ્રમાણ વધ્યુ છે. ગુરુવાર અમદાવાદ શહેરનો એર પોલ્યુશન ઇન્ડેક્સનો આંક વધીને છેક ૨૪૫ સુધી પહોંચ્યો હતો જેના લીધે મિનિસ્ટ્રી ઓફ અર્થ સાયન્સના દેખરેખ હેઠળની મેટ્રોલોજિકલ સંસ્થાઓએ હવામાં ઝેરી રજકણોનુ પ્રમાણ વધતાં અમદાવાદીઓના સ્વાસ્થય માટે ખતરો ઉભો થયો છે. જેના લીધે બાળકો, વૃધ્ધો ઉપરાંત ટીબી,અસ્થમા,હૃદયરોગના દર્દીઓને ઘરની બહાર ન નિકળવા સલાહ આપી છે. એટલું જ નહીં,અમદાવાદીઓને માસ્ક પહેરવા સૂચના આપી છે.